CELEX: 32011D0629
Language: bg
Date: 2011-09-20 00:00:00
Title: 2011/629/ЕС: Решение за изпълнение на Комисията от 20 септември 2011 година за изменение на приложение Г към Директива 88/407/ЕИО на Съвета по отношение на търговията в Съюза със сперма от домашни животни от рода на едрия рогат добитък, експедирана от центрове за събиране и съхранение на сперма (нотифицирано под номер C(2011) 6425)  текст от значение за ЕИП

24.9.2011   
            
            
               BG
            
            
               Официален вестник на Европейския съюз
            
            
               L 247/22
            
         РЕШЕНИЕ ЗА ИЗПЪЛНЕНИЕ НА КОМИСИЯТА
   от 20 септември 2011 година
   за изменение на приложение Г към Директива 88/407/ЕИО на Съвета по отношение на търговията в Съюза със сперма от домашни животни от рода на едрия рогат добитък, експедирана от центрове за събиране и съхранение на сперма
   (нотифицирано под номер C(2011) 6425)
   (текст от значение за ЕИП)
   (2011/629/ЕС)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Директива 88/407/ЕИО на Съвета от 14 юни 1988 г. относно определяне на ветеринарно-санитарните изисквания за внос и търговия в рамките на Общността със сперма от животни от рода на едрия рогат добитък (1), и по-специално член 17, втора алинея от нея,
   като има предвид, че:
   
               (1)
            
            
               С Директива 88/407/ЕИО се определят, inter alia, ветеринарно-санитарните условия за търговия в Съюза със сперма от домашни животни от рода на едрия рогат добитък и се установяват образците на ветеринарно-санитарни сертификати за търговия с тази стока.
            
         
               (2)
            
            
               С Директива 88/407/ЕИО, изменена с Директива 2008/73/ЕО на Съвета (2), се въвежда опростена процедура за съставянето на списъци на центровете за събиране и съхранение на сперма в държавите-членки.
            
         
               (3)
            
            
               Освен това в Директива 88/407/ЕИО се предвижда, че държавите-членки следва да допускат сперма на своя територия, при условие че бъде представен ветеринарно-санитарен сертификат, съставен от официален ветеринарен лекар от държавата-членка, в която е събрана спермата, в съответствие с приложение Г. В приложението се установяват три образеца на ветеринарно-санитарни сертификати за търговия в рамките на Съюза със сперма от домашни животни от рода на едрия рогат добитък — Г1, Г2 и Г3.
            
         
               (4)
            
            
               Поради това приложение Г към Директива 88/407/ЕИО следва да бъде изменено с цел да бъде взета предвид опростената процедура за съставяне на списъци на центровете за събиране и съхранение на сперма в държавите-членки.
            
         
               (5)
            
            
               С Решение 2010/470/ЕС на Комисията (3) се установяват образци на здравни сертификати за търговия в Съюза със сперма, яйцеклетки и ембриони от животни от рода на конете, овцете и козите, както и с яйцеклетки и ембриони от животни от рода на свинете. Посоченото решение има за цел да гарантира пълна проследяемост на съответните стоки, събрани в център за събиране на сперма и експедирани от център за съхранение на сперма независимо дали последният представлява част от одобрен център за събиране на сперма с различен номер на одобрение.
            
         
               (6)
            
            
               С оглед постигането на последователност на законодателството на Съюза структурата на образците на здравни сертификати, установени с Решение 2010/470/ЕС, следва да бъде взета предвид в образците на ветеринарно-санитарни сертификати за търговия в Съюза със сперма от домашни животни от рода на едрия рогат добитък.
            
         
               (7)
            
            
               По-специално образецът на ветеринарно-санитарен сертификат в приложение Г3 е предвиден за търговия в Съюза със сперма и запаси от сперма от домашни животни от рода на едрия рогат добитък, експедирани от центровете за събиране и съхранение на сперма.
            
         
               (8)
            
            
               С цел да се гарантира пълна проследяемост на спермата в образеца на ветеринарно-санитарен сертификат в приложение Г3 следва да бъдат въведени допълнителни изисквания за сертифициране и той следва да се използва само за търговия със сперма, събрана в център за събиране на сперма и експедирана от център за съхранение на сперма независимо дали последният представлява част от одобрен център за събиране на сперма с различен номер на одобрение.
            
         
               (9)
            
            
               Необходимо е също така да се коригират датите в заглавията на сертификатите в приложения Г2 и Г3 във връзка със запаси от сперма, събрани, обработени и оставени за съхранение преди 31 декември 2004 г. с цел да бъдат отразени разпоредбите на член 2, параграфи 1 и 2 от Директива 2003/43/ЕО на Съвета от 26 май 2003 г. за изменение на Директива 88/407/ЕИО относно определяне на ветеринарно-санитарните изисквания за внос и търговия в рамките на Общността със сперма от животни от рода на едрия рогат добитък (4).
            
         
               (10)
            
            
               Освен това образците на ветеринарно-санитарните сертификати в приложения Г1 и Г2 следва да бъдат съобразени със структурата на образците на здравни сертификати, установени с Решение 2010/470/ЕС.
            
         
               (11)
            
            
               Поради това приложение Г към Директива 88/407/ЕИО следва да бъде съответно изменено.
            
         
               (12)
            
            
               С цел да се избегнат смущения в нормалния ход на търговията използването на ветеринарно-санитарни сертификати, издадени в съответствие с приложение Г към Директива 88/407/ЕИО, в сила до 31 октомври 2011 г., следва да бъде разрешено за преходен период при определени условия.
            
         
               (13)
            
            
               Мерките, предвидени в настоящото решение, са в съответствие със становището на Постоянния комитет по хранителната верига и здравето на животните,
            
         ПРИЕ НАСТОЯЩОТО РЕШЕНИЕ:
   Член 1
   Приложение Г към Директива 88/407/ЕИО се заменя с текста на приложението към настоящото решение.
   Член 2
   За преходен период до 31 декември 2011 г. държавите-членки могат да разрешават търговия със сперма и запаси от сперма от домашни животни от рода на едрия рогат добитък, придружени от ветеринарно-санитарен сертификат, издаден не по-късно от 31 октомври 2011 г. в съответствие с образците, установени в приложение Г към Директива 88/407/ЕИО, в сила до 31 октомври 2011 г.
   Член 3
   Настоящото решение се прилага от 1 ноември 2011 г.
   Член 4
   Адресати на настоящото решение са държавите-членки.
   
      Съставено в Брюксел на 20 септември 2011 година.
      
         
            За Комисията
         
         John DALLI
         
            Член на Комисията
         
      
   
   
      (1)  ОВ L 194, 22.7.1988 г., стр. 10.
   
      (2)  ОВ L 219, 14.8.2008 г., стр. 40.
   
      (3)  ОВ L 228, 31.8.2010 г., стр. 15.
   
      (4)  ОВ L 143, 11.6.2003 г., стр. 23.
   
      ПРИЛОЖЕНИЕ
      „
            ПРИЛОЖЕНИЕ Г
            
               ОБРАЗЦИ НА ВЕТЕРИНАРНО-САНИТАРНИ СЕРТИФИКАТИ ЗА ТЪРГОВИЯ В СЪЮЗА
            
         
         
            ПРИЛОЖЕНИЕ Г1
            
               Образец на ветеринарно-санитарен сертификат за търговия в Съюза със сперма от домашни животни от рода на едрия рогат добитък, събрана, обработена и съхранявана в съответствие с Директива 88/407/ЕИО на Съвета, изменена с Директива 2003/43/ЕО, и експедирана от център за събиране на сперма, в който е събрана спермата
            
            
               
            
               
         
         
            ПРИЛОЖЕНИЕ Г2
            
               Образец на ветеринарно-санитарен сертификат, приложим от 1 януари 2005 г. за търговия в Съюза със запаси от сперма, събрана, обработена и оставена за съхранение преди 31 декември 2004 г. в съответствие с разпоредбите на Директива 88/407/ЕИО на Съвета, в сила до 1 юли 2004 г., търгувана след тази дата в съответствие с член 2, параграф 2 от Директива 2003/43/ЕО и експедирана от център за събиране на сперма, в който е събрана спермата
            
            
               
            
               
            
               
         
         
            ПРИЛОЖЕНИЕ Г3
            
               Образец на ветеринарно-санитарен сертификат за търговия в Съюза със сперма от домашни животни от рода на едрия рогат добитък, събрана, обработена и съхранявана в съответствие с Директива 88/407/ЕИО на Съвета, изменена с Директива 2003/43/ЕО, и със запаси от сперма, събрана, обработена и оставена за съхранение преди 31 декември 2004 г. съгласно разпоредбите на Директива 88/407/ЕИО на Съвета, в сила до 1 юли 2004 г., търгувана след тази дата в съответствие с член 2, параграф 2 от Директива 2003/43/ЕО и експедирана от център за съхранение на сперма
            
            
               
            
               
            
               
         “